Edgar Douglas Adrian

Edgar Douglas Adrian, 1. Baron Adrian (London, 30. novembar 1889. - Cambridge, 8. august 1977.), britanski je naučnik i liječnik. 1932. podijelio je Nobelovu nagradu za fiziologiju ili medicinu sa Sir Charles Scott Sherringtonom za svoj rad na funkciji neurona.

 Rad 

Nastavljajući raniji rad Keith Lucasa, 1928. Adrian je uspio snimiti električne napone signala živčanog vlakna, koji su nastali fizikalnim podraživanjem. Bilo je to slučajno otkriće koje je dokazalo prisutnost elektriciteta u živčanim vlaknima.

Najvažniji rezultat tih istraživanja kaže da podraživanje kože stalnim podražajem je u početku snažno, ali postupno s vremenom se smanjuje. Impulsi koji prolaze živcem stalne su snage, ali se s vremenom smanjuje učestalost impulsa i osjet u mozgu se smanjuje.

Primjenom tih rezultata na istraživanje boli uzrokovanom stimuliranjem nervnog sistema, došlo je do otkrića o prijenosu signala u mozak i otkriven je prostorni raspored osjetnih područja moždane kore u različitih životinja. Ti zaključci doveli su do ideje osjetne mape (koja se naziva homunculus) u somatosenzornom sistemu.

 Reference 

 Vanjski linkovi 
 Nobelova nagrada - Biografija 

Kategorija:Rođeni 1889.
Kategorija:Umrli 1977.
Kategorija:Biografije, London
Kategorija:Britanski ljekari